Matovič, Igor, poslanec NR SR (2024-01-17):
Kolegovia, kolegyne, z navrhovateľov, alebo teda z poslancov, ktorí sa tvária, že idú tento atentát na spravodlivosť podporiť, je tu veľmi málo ľudí. Ale tak dúfajme, že sa vysporiadavajú niekde možno bokom mimo tejto sály so svojim svedomím, že či po... Koľko to je vlastne rokov? Tento rok budeme mať od novembra 35 rokov, 31 rokov od vzniku samostatnej republiky, že či po týchto rokoch by sme takto mali napľuť symbolicky, ale nielen symbolicky, lebo bude to mať dosah na naše životy a na životy našich blízkych, napľuť do očí tým ľuďom, ktorí sa postavili komunistom po 40 a niečoročnom útlaku a povedali, že chcú mať zo Slovenska štát, kde si budeme pred zákonom všetci rovní. Tak to malo byť od revolúcie, tak to malo byť najneskôr od vzniku Slovenskej samostatnej republiky. Ale, bohužiaľ, nebolo to tak. Fungovalo to trošku inak za prvej, druhej, tretej Ficovej vlády to fungovalo tak, že bola tu politika, kde obyčajný pospolitý ľud, boli, boli ľudia druhej kategórie a tí tzv. naši ľudia, tí boli ľudia prvej kategórie. A keď potom nejaký Bašternák niekde spáchal nejaký dopravný priestupok, stačilo zavolať správnemu človeku, alebo mať teda v telefóne tie správne telefónne čísla a tam si to vedel vybaviť. Bohužiaľ, fungovalo to tak aj v politike, že, ja používam príklad Mikuláša Dzurindu, keď pobicykloval celé Slovensko a v ’98. roku nám tu sľuboval, že všetko vráti späť, že všetky tie zločiny, ktoré boli napáchané za Mečiara, ktoré sa napácha... sa dali opraviť, samozrejme, vraždu Remiáša opraviť nevedel, ale zločiny, kde doslova porozdával zlaté sliepky slovenského priemyslu, alebo teda fabriky, ktoré budovali naše, naši starí otcovia a staré mamy, kde ich Mečiar porozdával za pár korún, že vlastne on, keď ho ľudia zvolia, tak to vráti späť. Po voľbách sa nič také nedialo. Registrujem tuším nejaký symbolických pár percent niečo v Slovnafte, niečo s Naftou Gbely, ale viac-menej fungovalo to tak, že vrana vrane oči nevykole alebo ruka ruku myje. A ľudia boli len divákmi tých hercov, ktorí hrali tú hru na politiku, že každý tu sľuboval, že vlastne on zabezpečí ten právny štát. Ale až po 30 rokoch od revolúcie v roku 2020 konečne vyhrala taká zostava, kde zrazu bolo hnutie, ktoré naozaj dôsledne chcelo zo Slovenska urobiť právny štát. U urobili sme presne to, čo sme ľuďom sľubovali. Rozviazali sme ruky orgánom činným trestnom konaní. A zrazu boli slobodní prvýkrát vyšetrovatelia, zrazu boli slobodní prokurátori, zrazu boli slobodní sudcovia a mohli slobodne ísť zločinu po krku. Možno sú tu niektorí, ktorí boli súčasťou nejakých Dzurindových vlád a Radičovej vlád a sa cítia ukrivdení, že aj vtedy tá sloboda bola. Ale pozerajme sa podľa výsledkov, pozerajme podľa toho, naozaj koľko reálne počas obdobia Radičovej vlády bolo odsúdených ľudí, koľko bolo obžalovaných, koľko obvinených, koľko zločinov odhalených a podobne. Nie, prvýkrát naozaj masívne slobodu dostali vyšetrovatelia až počas tých najťažších rokoch, ktoré Slovensko zároveň zažívalo, a teda to boli roky 2020, 2021 a 2022, a teda aj v tom minulom roku tej slobody orgány činné v trestnom konaní ešte mali. A toto sa vám nepáči. Jednoducho sme pokazili systém, na ktorý ste boli zvyknutí. Ale my sme neurobili nič zlé. My sme len splnili to, čo sme sľúbili našim voličom, a to, čo, v podstate za čo ľudia na námestiach v novembri ’89. štrngali kľúčami. Chceli si byť rovní pred zákonom. A vám sa to nepáči, a vám sa to veľmi rýchlo nepáči. A veľmi rýchlo to potrebujete zmeniť, lebo niekomu tečie do topánok. Kto sú to tí ľudia, ktoré, ktorých idete týmto rozhodnutím a týmto atentátom na spravodlivosť chrániť? Však si povedzme, že či náhodou nesedia medzi vami, či to nie je napríklad nejaký Gašpar, predseda výboru pre obranu a bezpečnosť. Človek, ktorý dával príkaz svojmu podriadenému vyšetrovateľovi, aby nevyšetroval zločincov z rodiny Širokých, ktorí okradli tisícky živnostníkov pri kauze Váhostav. A ešte mu za to dal aj úplatok. Človek, hovorím o Tiborovi Gašparovi, ktorý si objednal vylustrovať adresu, kde býva Ján Kuciak, okrem mnohých iných politikov, okrem mnohých iných novinárov si dal vylustrovať presne v systéme, v internom systéme Národnej kriminálnej agentúry, kde teda ten Kuciak drzý býva. Ten drzý Kuciak, ktorý píše o zločinoch jeho rodiny, ktorý si dovolí písať niečo o tom, že Bödör, ktorému Tibor Gašpar sprivatizoval políciu, a teda vedenie Národnej kriminálnej agentúry, tak že on je vlastne s ním rodina. Kde ten drzý Kuciak býva? Tak si to Gašpar dal zistiť a do pár mesiacov bolo po Kuciakovi. A čuduj sa svete, presne na tej adrese, ktorá mu vypadla z toho systému, presne tam ho teda „niekto“ zabil. A toho „niekto“ Robert Fico aj s Tiborom Gašparom poznajú. Bol to míting, nie v minulom roku, ale v roku 2022 v Nitre, možno si ho pamätáte. Na tom mítingu vtedy hecoval ten blázon, čo si vraha Guevaru dáva do svojej kancelárie, hecoval dav, aby kričal na prezidentku, že je americká... viete čo. Na tom istom mítingu Robert Fico a stál tam aj Tibor Gašpar, myslím, že stál tam aj Robert Kaliňák a pritakávali. Robert Fico hovorí: „My raz Slovensku povieme, kto si objednal vraždu Jána Kuciaka. A vtedy budú všetci na to čumieť a pozerať, keď sa tú pravdu dozvedia.“ Ja sa čudujem, je odvtedy viac ako rok a pol, ako je možné, že dnešný predseda vlády pozná minimálne rok a pol od toho mítingu v Nitre, možno tam sa to dozvedel, lebo to je tam to miesto, kde práve tá Bödörova mafia pôsobí, že pozná minimálne rok a pol vraha Jána Kuciaka alebo objednávateľa vraždy. Tibor Gašpar bol pri tom, Kaliňák bol pri tom, čiže zrejme všetci ho poznajú. Však oni vedia všetci navzájom všetko. Ako je možné, že dodnes to nevedia orgány činné v trestnom konaní? Ako je možné, že dodnes to nevedia ľudia na Slovensku? Ako je možné, že to dodnes nevedia pozostalí po Jánovi Kuciakovi a Martiny Kušnírovej? My máme premiéra, ktorý pozná objednávateľa vraždy Jána Kuciaka a Martiny Kušnírovej, ktorá si dovolila tú drzosť byť snúbenicou odvážneho novinára a dovolila si tú drzosť v svojej vlastnej kuchyni, v svojom vlastnom dome na dedine, lebo nemali na drahší dom, na dedine niekde pri Galante, si vyberať svoje vlastné svadobné šaty. Pri takejto chvíli, keď si vyberala svoje vlastné šili... šaty, nájomný vrah ju zastrelil priamo ranou do hlavy. Tomuto vy asistujete, toto schvaľujete, takýchto ľudí máte vy v svojom vedení strán a vo vedení nášho štátu. Ešte raz hovorím, premiér Slovenskej republiky sa verejne na mítingu v Nitre, a sú to videozáznamy, priznal, že pozná objednávateľa vraždy Jána Kuciaka a Martiny Kušnírovej. Takáto ste vy banda, ktorá potrebuje tie zločiny, ktoré ste popáchali za posledné roky a pri ktorých viete, že dnešné premlčacie lehoty vzhľadom na škody, ktoré ste spôsobili, sú skoro vždy 20 rokov, že jednoducho by vás to počkalo, kedy by spravodlivosť na vás prišla, tak tu si potrebujete sami sebe nadeliť amnestiu. To, čo urobil Mečiar, to je šuviks voči tomu, čo idete urobiť vy. Vy idete kvôli tomu, že chcete ochrániť pár desiatok svojich ľudí a pár ďalších desiatok, ktoré sú na nich naviazané, idete znížiť en bloc všade tresty a chcete vlastne znížiť premlčacie doby a v podstate spätne odpustiť to, čo sa tu dialo. Už aj zločiny, ktoré sú nachystané na to, že by sa mali uzavrieť vyšetrovania, mali by tí ľudia byť odsúdení, vy zrazu idete povedať tomu vyšetrovateľovi, pekne si zbal švestky, zober spis a zoskartuj ho, lebo je tvoja zákonná povinnosť, lebo my sme tak naším prstom, zákonom rozhodli. Že vám nie je hanba! A ešte to idete urobiť v skrátenom legislatívnom konaní. Hoci skrátené legislatívne konanie jednoznačne hovorí, že môžete to hovoriť... urobiť vtedy, keď hrozí porušovanie ľudských práv. A ja sa pýtam, aké porušenie ľudských práva je v tom, že zločinec bude spravodlivo odsúdený za zločiny, ktoré spáchal. Aké je tam porušenie ľudských práv? Či vari vy si myslíte, že keď vy dostanete a vaši poskokovia, cez ktorých ste rozkrádali náš verejný majetok, spravodlivý trest za to, čo ste spravili, že to bude vaše porušené ľudské právo? Čiže vy máte ľudské právo beztrestne rozkrádať verejný majetok. Potom by som to pochopil, ale potom sa sem postavte a potom to takto povedzte. Ale tak sa mi to zdá, vy ste jednoducho nadobudli pocit počas tých troch Ficových vlád, že vlastne rozkrádať verejný majetok, ak máte tú správnu farbu straníckej knižky, tak to je vaše ľudské právo. Potom chápem, splnili ste prvú podmienku skráteného legislatívneho konania. Áno, lebo súčasný slobodní vyšetrovatelia sú ohrozením vašich ľudských práv beztrestne kradnúť, áno, to máte pravdu. Druhú podmienku na skrátené legislatívne konanie, ak by teda malo byť oprávnené, tak by bola, že hrozia hospodárske škody. A sa pýtam, aké hospodárske škody teda hrozia. Ako, aha, čiže keď zločinci by mali na základe rozhodnutia súdov zaplatiť škodu, ktorú spôsobili, tak to sú hospodárske škody štátu? Aha, už to chápem. Čiže vy hovoríte, že vy vlastne ste štát. A keď vy ako štát, ktorí ste rozkrádali naše verejné zdroje, by ste mali vrátiť to, čo ste nakradli, tak vlastne hrozia hospodárske škody štátu. Aha, tak to chápem. Tak ale sa sem postavte a povedzte to, že vy ste vlastne štát a hrozia hospodárske škody štátu, to znamená, vašej vlastnej peňaženke. Povedzte to, že vy sa za ten štát považujete, a preto ste kradli jak po nebohom z našich spoločných peňazí, ktoré patrili všetkým ľuďom. Nebojte sa priznať farbu, že takto to vy cítite. Že vy ste sa po tých dvanástich rokoch rozkrádania, humpľovania republiky, zrazu ste nadobudli pocit, že štát ste vlastne vy. A ak by vás niekto za to rozkrádanie teda mal odsúdiť, porušil by vaše ľudské práva. A tretí dôvod na skrátené legislatívne konanie je, ak by mala byť ohrozená bezpečnosť. A tiež mi teda vysvetlite, koho bezpečnosť môže byť ohrozená tým, keď zločinca zoberie súd a šupne ho do basy za zločin, ktorý spáchal. Zrazu sa v priestore na Slovensku vyskytuje menej zločincov. Keď takúto robotu by si robili orgány činné v trestnom konaní a zločincov by zatvárali, vtedy by sa podľa vás teda bezpečnosť na Slovensku vo verejnom priestore, vo verejnej politike zvyšovala či znižovala? Čiže podľa vás čím viacej zločincov sa pohybuje po Slovensku, čím viacej zločincov sa pohybuje v slovenskej politike, tým vyššia bezpečnosť? Lebo tá logika potom tak dáva, lebo keď hovoríte, že vlastne predkladáte v zrýchlenom legislatívnom konaní znižovanie trestov za zroč... zločiny, ktoré ste páchali, lebo... tretí dôvod, inak by bola ohrozená bezpečnosť, tak potom to znamená, že ak vy by ste boli zavretí do basy za zločiny, ktoré robíte, bezpečnosť by bola ohrozená, to znamená, že vyššia bezpečnosť je, čím viacej zločincov je v politike. No ďakujem pekne. Gratulujem za takúto logiku myslenia. Ale opäť to asi súvisí s tým, že vy si myslíte, že ste štát. A logicky, ak súčasť štátu niekto, kto sa považuje za imanentnú súčasť toho štátu ako, ako v tom puzzle, tá je... tá, ten jeden dielok, a asi každý z vás a z tých pusipajtášov, ktorí pre vás robili tú špinavú robotu, sa za súčasť štátu vlastne považuje, tak logicky, keď to jedno puzzle sa vyskytne v base a nie je v tom puzzle, tak áno, je to ohrozená bezpečnosť toho puzzle, alebo teda nazvime to pravým slovom, ako sa tomu hovorí v tých krajinách, ktoré takúto skúsenosť v minulosti mali, no v mafii. Zrazu v tej mia familii chýba jeden člen, lebo sa dostal do basy. A úplne najväčšie ohrozenie bezpečnosti pre mafiu je to, keď zrazu toho jedného člena z tej mia familie dostane nejako na panvičke pred seba orgán činný v trestnom konaní, ktorý je statočný a odvážny, a urobí z neho toho kajúcnika, urobí z neho spolupracujúceho obvineného. A zrazu ten človek z tej mafie začne vypovedať o tom, ako ten systém vo vnútri fungoval. Kde kto komu jako dával informácie, kde kto od koho peniaze vyberal, kde kto komu peniaze dával. A toto je to ohrozenie bezpečnosti, o ktorom vy hovoríte, a ktorého sa vy bojíte. Vy sa bojíte, keď naďalej ten systém zostane, že vaša bezpečnosť bude ohrozená, lebo budú kajúcnici ďalej naberať odvahu a budú hovoriť o tom, akým spôsobom to rozkrádanie republiky fungovalo. Len čo ma na tom najviac mrzí, že vy hráte podlú hru s vašimi voličmi. Vy si o nich myslíte presne to, čo si o nich myslí Haščák na kauze, kde je teda nahratý aj Fico, kde teda hovorí, na kauze, na kauze Gorila, na nahrávke, kde je nahratý aj Fico, kde Haščák hovorí, volič je hovno, volič ničomu nerozumie. A toto je v podstate základný pilier vašej politiky. Áno, vy prídete, teraz že vraj, nepozerám tie diskusné relácie, ale vraj ten típek, čo miluje semafory, niečo hovoril v nedeľu o tom, že vlastne on má piliere, nejaký že národný, kresťanský a sociálny pilier a jednoducho takýto prezident vlastne by Slovensku mal prezidentovať. A preto on teda nad tým uvažuje, lebo národný, kresťanský a sociálny pilier. Nie. Vy máte jeden jediný pilier. A to je ten, že vy si myslíte to isté, čo Haščák, že volič je hovno a volič ničomu nerozumie. Vy jednoducho tých ľudí tak podceňujete a tak sa im smejete do tváre, že vy si myslíte, že aj takýto atentát na spravodlivosť a v zrýchlenom legislatívnom konaní vám v pohode zhltne jak akvaria... akváriová rybička. Že vy nasypete žrádielka, napíšete si krásne nejaké statusíky, natočíte pekné videjká, Pellegrini sa usmeje s jamôčkami, ukáže ten svoj oblečik za 20 litrov a babičky celé vo vytržení povedia, ten Piťulo tak dobre to robí, však čo by to jaké bolo strašné, že by nám tu tých, tých statočných chlapcov, ktorí, ktorí kradnú z tých peňazí, čo my tam do toho rozpočtu platíme, žeby tí, tí chlapci za to boli nejako potrestaní. Však tých chlapcov treba chrániť. Však o tom by to malo byť. Však to musí byť jedna banda, ktorá drží dokopy. Božechráň, aby sme tých chlapcov, ktorí tam s tým Peťom a s tým Robom, ktorí im držia chrbát, aby sme tých chlapcov za niečo trestali. A tým babičkám vy ste schopní vysvetliť, že vlastne vy ešte dobrý skutok konáte. A viete, čo ma mrzí? Že vy ešte do tých volieb a ešte to tak aj prezentujete, že toto je vlastne nejaký znak konzervatívnej politiky. Že toto je vlastne, vy ste konzervatívni politici, lebo vlastne vy ste tí, ktorí bojujete proti svetovému imperializmu, progresivizmu a podobne. Nie, vy ste obyčajní kovaní zlodeji a mafiáni, ktorí zneužili veľmi ťažkú chvíľu, ktorú Slovensko zažívalo počas covidu, vojny na Ukrajine energetickej krízy, potravinovej krízy, hyper pomaly inflácie, ktorí ste zneužili ťažké obdobie na to, aby ste ľudí oblbli, doslova oblbli, získali o pár hlasov v tejto sále viac a neplnili nič z toho, čo ste ľuďom sľúbili. Nezabezpečili lacnejšie energie, lacnejšie potraviny, ako sľúbil Pellegrini, nevyplatili 640 eur pred minulými Vianocami, ako sľúbil takisto Pellegrini, ale jediné, čo vás zaujíma, aby ste si sami sebe nadelili amnestiu za zločiny, ktoré ste spáchali, a čím skôr, ako to nazval kolega Gábor Grendel v svojej úvodnej rozprave k tomuto bodu, rýchlo a zbesilo. Na druhej strane, verte tomu, že božie mlyny melú pomaly, ale isto. Možno vy si teraz, mnohí z vás myslíte, že však čo, stratím go... stlačím gombík a nič sa nestane. Nie, niekto vám to raz spočíta. Možno na tomto svete, možno na tom ďalšom. Ale vašou úlohou ako v tomto piedestáli spoločnosti by nemalo byť chrániť záujmy skorumpovaného vedenia vašich politických strán, ale záujmy práve tých najobyčajnejších ľudí, ktorí vás volili. Ale vy ste sa týmto ľuďom spreneverili, lebo vaším konaním vy im pľujete do tváre. Vy chcete zo Slovenska urobiť doslova nebezpečný štát, kde bude doslova raj zločinu len preto, lebo vy ste zločin v minulosti páchali alebo ste tomu ticho drukovali, alebo ste so zločinom kolaborovali. Veľká hanba vám všetkým! (Potlesk.)